Diari Oficial de la Generalitat Valenciana


Sumari del DOGV 3903, del 22-12-2000 (2000/10089)

RESOLUCIÓ de 7 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 771, de 9 de juliol de 1993.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/10886


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 7 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 771, de 9 de juliol de 1993. [2000/X10359]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, el recurs núm. 1/1139/89, interposat pel senyor Vicente Galotto Ricos, contra la Resolució del conseller d'Obres Públiques, Urbanisme i Transports, de 2 de maig de 1989, que desestima el recurs de reposició interposat contra una altra de 28 de desembre de 1988, sobre l'aprovació definitiva del Pla General d'Ordenació Urbana de València, s'ha dictat la Sentència núm. 771, de 9 de juliol de 1993, la part dispositiva de la qual diu així:
  
?Decidim que estimem parcialment el recurs contenciós administratiu, interposat pel senyor Vicente Galotto Ricos, contra la resolució del conseller d'Obres Públiques, Urbanisme i Transports, de 28 de desembre de 1988, per la qual s'aprovava definitivament amb determinades condicions el Projecte de Revisió i Adaptació del Pla General d'Ordenació Urbana de València. I contra la Resolució del mateix òrgan de 18 de juliol de 1989 que desestima el recurs de reposició contra l'anterior interposat; declarem contrari a dret, anul·lem i deixem sense efecte l'article 3.18 de les Normes Urbanístiques del Pla General. Desestimem el recurs quant a la resta de peticions de la part demandant. Sense fer expressa imposició de les costes processals?.
  
Vista la Sentència de 21 de desembre de 1999, de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 7231/1993, per la qual s'acorda:
  
?Que amb desestimació dels motius de cassació al·legats pels recurrents, hem de declarar i declarem que no pertoca el recurs de cassació interposat respectivament per la representació legal de la Generalitat Valenciana, l'Ajuntament de València i el senyor Vicente Galotto Ricos, contra la sentència de la secció primera de la Sala Contenciosa Administrativa del Tribunal Superior de Justícia de València, de 9 de juliol de 1993, dictada en el recurs núm. 1.139/1989, amb imposició de les costes d'aquesta cassació als recurrents?.
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els propis termes l'esmentada sentència ferma núm. 771, de 9 de juliol de 1993, del Tribunal Superior de Justícia de la Comunitat Valenciana.
  
València, 7 de novembre de 2000.- El conseller d'Obres Públiques, Urbanisme i Transports: José Ramón García Antón.